CELEX: 52011DP0247
Language: da
Date: 2011-06-07 00:00:00
Title: Anmodning om ophævelse af Ágnes Hankiss’ parlamentariske immunitet Europa-Parlamentets afgørelse af 7. juni 2011 om anmodning om ophævelse af Ágnes Hankiss’ immunitet (2010/2213(IMM))

11.12.2012   
            
            
               DA
            
            
               Den Europæiske Unions Tidende
            
            
               CE 380/152
            
         Tirsdag den 7. juni 2011Anmodning om ophævelse af Ágnes Hankiss’ parlamentariske immunitet
   P7_TA(2011)0247
   Europa-Parlamentets afgørelse af 7. juni 2011 om anmodning om ophævelse af Ágnes Hankiss’ immunitet (2010/2213(IMM))
   2012/C 380 E/23
   
      Europa-Parlamentet,
   
               —
            
            
               der henviser til anmodning af 6. juli 2010 fra den centrale distriktsdomstol i Buda om ophævelse af Ágnes Hankiss’ immunitet, hvorom der blev givet meddelelse på plenarmødet den 6. september 2010,
            
         
               —
            
            
               der har hørt Ágnes Hankiss den 11. april 2011, jf. forretningsordenens artikel 7, stk. 3,
            
         
               —
            
            
               der henviser til artikel 9 i protokollen af 8. april 1965 vedrørende Den Europæiske Unions privilegier og immuniteter samt artikel 6, stk. 2, i akten af 20. september 1976 om almindelige direkte valg af medlemmerne af Europa-Parlamentet,
            
         
               —
            
            
               der henviser til Den Europæiske Unions Domstols domme af 12. maj 1964, 10. juli 1986, 15. og 21. oktober 2008 og 19. marts 2010 (1),
            
         
               —
            
            
               der henviser til forretningsordenens artikel 6, stk. 2, og artikel 7,
            
         
               —
            
            
               der henviser til betænkning fra Retsudvalget (A7-0196/2011),
            
         
               A.
            
            
               der henviser til, at den centrale distriktsdomstol i Buda, Budapest, har anmodet om ophævelse af medlem af Europa-Parlamentet Ágnes Hankiss’ immunitet med henblik på fornyet behandling af en straffesag mod Ágnes Hankiss i overensstemmelse med en afgørelse fra republikken Ungarns højesteret,
            
         
               B.
            
            
               der henviser til, at ophævelsen af Ágnes Hankiss’ immunitet vedrører en påstået overtrædelse af artikel 181 i den ungarske straffelov om ærekrænkelse som følge af en udtalelse under programmet “Péntek 8 mondatvadász” den 23. januar 2004,
            
         
               C.
            
            
               der henviser til, at der er rejst privat tiltale mod Ágnes Hankiss ved stævning af 18. februar 2004 indgivet til den centrale distriktsdomstol i Buda den 23. februar 2004; den centrale distriktsdomstol i Buda afsagde dom den 28. juni 2005, som blev appelleret til retten i Budapest, som ophævede dommen den 3. februar 2006,
            
         
               D.
            
            
               der henviser til, at sagen derfor blev hjemvist til den centrale distriktsdomstol i Buda, som frifandt Ágnes Hankiss den 6. februar 2009; sagsøgeren appellerede denne afgørelse til retten i Budapest, som den 25. marts 2009 besluttede at stadfæste distriktsdomstolens dom på alle punkter,
            
         
               E.
            
            
               der henviser til, at Republikken Ungarns højesteret den 12. november 2009 ophævede begge domme med den begrundelse, at der var sket en tilsidesættelse af materiel ret, og hjemviste sagen til fornyet behandling ved den centrale distriktsdomstol i Buda,
            
         
               F.
            
            
               der henviser til, at Ágnes Hankiss har været medlem af Parlamentet siden 15. juli 2009,
            
         
               G.
            
            
               der henviser til, at Europa-Parlamentets medlemmer under Parlamentets sessioner i henhold til artikel 9 i protokollen vedrørende Den Europæiske Unions privilegier og immuniteter på deres eget lands område nyder de immuniteter, der tilstås medlemmerne af deres lands lovgivende forsamling; dette hindrer ikke Parlamentets ret til at ophæve et af dets medlemmers immunitet,
            
         
               H.
            
            
               der henviser til, at artikel 552, stk. 1, i den ungarske strafferetsplejelov kræver, at en straffesag mod en person, der nyder immunitet, udsættes, og at der anmodes om ophævelse af immuniteten, og at det fremgår af artikel 551, stk. 1, i samme lov, at der kun kan indledes straffesag mod bl.a. et medlem af Europa-Parlamentet, efter at immuniteten er ophævet,
            
         
               I.
            
            
               der henviser til, at det fremgår af artikel 12, stk. 1, i lov nr. LVII af 2004, at retten skal anmode Parlamentets formand om ophævelse af immuniteten i sager, der er undergivet privat påtale,
            
         
               J.
            
            
               der henviser til, at Ágnes Hankiss under den genoptagede sag efter ophævelsen anførte, at hun er medlem af Parlamentet, og at den centrale distriktsdomstol i Buda derfor i medfør af artikel 552, stk. 1, i den ungarske strafferetsplejelov og artikel 12 i lov nr. LVII af 2004 besluttede at udsætte sagen og anmode om ophævelse af immuniteten,
            
         
               K.
            
            
               der henviser til, at det derfor bør anbefales, at den parlamentariske immunitet ophæves i denne sag,
            
         
               1.
            
            
               vedtager at ophæve Ágnes Hankiss’ immunitet;
            
         
               2.
            
            
               pålægger sin formand straks at sende denne afgørelse og det kompetente udvalgs betænkning til den kompetente myndighed i Republikken Ungarn og Ágnes Hankiss.
            
         
      (1)  Sag 101/63, Wagner mod Fohrmann og Krier, Sml. 1954-1964, s. 483, sag 149/85, Wybot mod Faure m.fl., Sml. 1986, s. 2391, sag T-345/05, Mote mod Parlamentet, Sml. 2008 II, s. 2849, forenede sager C-200/07 og C-201/07, Marra mod De Gregorio og Clemente, Sml. 2008 I, s. 7929, og sag T-42/06, Gollnisch mod Parlamentet.